BG Официален вестник на Европейския съюз C 319/26

Жалба, подадена на 5 септември 2011 г. — Agrucon и др./Комисия

(Дело T-482/11)

2011/C 319/54

Език на производството: английски

Страни

Жалбоподатели: Agrupación Española de Fabricantes de Conservas Vegetales (Agrucon) (Мадрид, Испания), Associazione Italiana Industrie Prodotti Alimentari (AIIPA) (Милано, Италия), Associazione Nazionale degli Industriali delle Conserve Alimentari Vegetali (Anicav) (Неапол, Италия), Campil-Agro-Industrial do Campo do Tejo, Lda (Cartaxo, Португалия), Evropaïka Trofima AE (Larissa, Гърция), FIT — Fomento da Indústria do Tomate, SA (Águas de Moura, Португалия), Konservopoiïa Oporokipeftikon Filippos AE (Veria, Гърция), Panellinia Enosi Konsepvopoion (Атина, Гърция), Elliniki Etairia Konservon AE („KYKNOS“) (Nafplio, Гърция), Anonymos Viomichaniki Etaireia Konservon D. Nomikos (Marousi, Гърция), Italagro — Indústria de Transformação de Produtos Alimentares, SA (Castanheira do Ribatejo, Португалия), Kopais Anonymi Viomichaniki Kai Emporiki Etairia Trofimon & Poton (Kopais ABEE) (Maroussi, Гърция), Serraïki Konservopoiïa Oporokipeftikon Serko AE (Serres, Гърция), Sociedade de Industrialização de Produtos Agrícolas — Sopragol, SA (Mora, Португалия), Sugalidal — Indústrias de Alimentação, SA (Benavente, Португалия), Sutol — Indústrias Alimentares, Lda (Alcácer do Sal, Португалия), Zanae Zýmai Artopoiías Níkoglou AE Viomichanía Empório Trofímon (Солун, Гърция) (представители: J. da Cruz Vilaça, S. Estima Martins и S. Carvalho de Sousa, lawyers)

Ответник: Европейска комисия

Искания на жалбоподателите

Жалбоподателите искат от Общия съд:

— да отмени разпоредбите на член 50, параграф 3 и член 60, параграф7 от Регламент № 543/2011 на Комисията (1),

— да разпореди съединяване на настоящото дело и дело T-454/2010 за целите на устната фаза на производството или на съдебното решение, което слага край на производството, или най-малкото за целите на устната фаза на производството, и

— да осъди ответника да заплати съдебните разноски.

Правни основания и основни доводи

В подкрепа на жалбата си жалбоподателите излагат три правни основания.

1. Първото правно основание е изведено от обстоятелството, че Регламент № 543/2011 на Комисията нарушава Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ L 299, стр. 1), тъй като: — незаконосъобразно предвижда, че инвестициите и действията, свързани с преобразуването на плодовете и зеленчуците в преработени плодове и зеленчуци, могат да бъдат приемливи за подпомагане, и — в стойността на предлаганата на пазара продукция от предназначени за преработка продукти незаконосъобразно включва така наречените „дейности, които не представляват същинска преработка“ (които очевидно обхващат подготвителните дейности и дейностите след преработката), докато Общият регламент за ООП предвижда, че разпоредбите относно организациите на производителите, по-специално във връзка с предоставянето на помощ, се прилагат само за продуктите, обхванати от общата организация на пазара в сектора на плодовете и зеленчуците.

2. Второто правно основание е изведено от обстоятелството, че като предвижда на организациите на производителите да се предоставя помощ, която обхваща производствени дейности във връзка с предназначени за преработка плодове и зеленчуци, извършвани и от частни предприятия, Регламент № 543/2011 на Комисията нарушава принципа на недопускане на дискриминация, който забранява сходни положения да се третират по различен начин, освен ако това третиране не е обективно обосновано.

3. Третото правно основание е изведено от обстоятелството, че като предвижда на организациите на производителите да се предоставя помощ, която обхваща производствени дейности във връзка с предназначени за преработка плодове и зеленчуци, извършвани и от частни предприятия, Регламент № 543/2011 на Комисията нарушава принципа на пропорционалност, тъй като надхвърля това, което би било необходимо за постигане на хипотетична цел на Общата селскостопанска политика по отношение на вертикалната интеграция на организации на производители.

(1) Регламент за изпълнение (ЕС) № 543/2011 на Комисията от 7 юни 2011 година за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ L 157, стр. 1)